- Նույնիսկ շատ դրական եմ վերաբերվում այդ իրողությանը: Որովհետև վերջապես նորմալ ու գրագետ մարդիկ են մտնելու Խորհրդարան: Եվ կարող են հարցեր բարձրացնել. այնպիսի հարցեր, որոնք իսկապես մտահոգում են ժողովրդին: Իսկ լրագրողի փորձը թույլ է տալիս ավելին իմանալ այդ հոգսերի ու մտահոգությունների մասին: Լավ կլինի, եթե իհարկե ճիշտ, արդար ընտրություններ անցկացվեն, որին երբեք չեմ հավատացել: Ես իրենց տեսնում եմ քաղաքականության մեջ: Եթե մարդը` այս դեպքում կոնկրետ լրագրողը հասել է այն աստիճանի, որ իրեն առաջարկել են մասնակցել ընտրություններին, նշանակում է նա իսկապես արժանիքներ ունի: